Mazoon Al-Alawi

Mazoon Al-Alawi (født 1997) er en omansk friidrettsutøver som konkurrerer i sprintløp. Hun deltok på 100 meter under Sommer-OL 2016 og Sommer-OL 2020. 

Hun fikk bronse på 100 meter under Arabisk mesterskap i friidrett 2017. 

 Idrettskarriere 
Al Alawi deltok i Arabisk mesterskap i friidrett 2013, og kom der på niendeplass i lengdehopp, og hun deltok på Omans stafettlag som fikk bronse på 4 x 100 meter stafett. Hun deltok i det asiatiske juniormesterskapet i friidrett 2014, men ble der slått ut i semifinalen på 100 meter og i forsøksheatet på 200 meter. Under Sommer-OL for ungdom 2014 var hun flaggbærer under åpningsseremonien. Der fikk hun 17. beste tid i kvalifiseringen på 100 meter, og løp deretter C-finalen, som hun vant med ny personlig rekord på 12,50 sekunder. Hun deltok også på 8 x 100 meter stafett (miks, blandede lag), der laget hennes kom på sjetteplass. Hun deltok på 100 meter og 200 meter under Asialekene 2014, men ble slått ut i forsøksheatet på begge distansene.World Athletics - Mazoon Al Alawi - Results, besøkt 6. august 2021. 

Under Arabisk mesterskap i friidrett 2015 kom hun på åttendeplass på 100 meter. Hun deltok i Asiamesterskapet i friidrett innendørs 2016, og ble der slått ut i forsøksheatet på 60 meter og 60 meter hekk. Hun fikk sølv på 100 meter hekk under Vestasiatisk juniormesterskap i friidrett 2016, og under Arabisk juniormesterskap i friidrett 2016 fikk hun sølv på 100 meter og bronse på 100 meter hekk. Hun deltok i Juniorasiamesterskapet i friidrett 2017, og kom der på sjetteplass på 100 meter og femteplass på 100 meter hekk. Hun representerte Oman under Sommer-OL 2016, og kom på tredjeplass på 100 meter i innledende runde, men ble deretter slått ut i forsøksheatet.

Islamic Solidarity Games 2017 ble arrangert i Baku, og Al Alawi kom der på femteplass på 100 meter hekk, men ble slått ut i semifinalen på 100 meter. Hun satte personlig rekord i forsøksheatet på 100 meter, med 12,02 sekunder. Hun deltok i Arabisk mesterskap i friidrett 2017, og fikk der bronse på 100 meter. Under VM i friidrett innendørs 2018 satte hun personlig rekord på 60 meter, med 7,78 sekunder, men ble slått ut i forsøksheatet. I 2019 fikk hun sølv på 100 meter under GCC Women Games. 

Hun representerte Oman under Sommer-OL 2020, der hun deltok på 100 meter. Hun løp på 12,35 i den innledende runden, men hun gikk ikke videre til forsøksheatet.Olympics.com - Athletics - Women's 100m - Preliminary Round - Heat 3 Results , besøkt 6. august 2021.

 Referanser 

 Eksterne lenker 

  Profil under Sommer-OL 2020 

Kategori:Omanske sprintere
Kategori:Deltakere for Oman under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Oman under VM i friidrett innendørs 2018
Kategori:Deltakere for Oman under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Oman under Sommer-OL 2024
Kategori:Friidrettsutøvere under Sommer-OL 2024